HK/Privat siger ja til mæglingsforslaget - HK
(direkte link: http://www.hk.dk/aktuelt/nyheder/2014/03/20/ja-til-ok)
HK/Privats sektorbestyrelse anbefaler et ja til det mæglingsforslag,som forligsmanden fremsætter i morgen, fredag 21. marts.
- Vi har forhandlet os til enighed på langt hovedparten af vores overenskomster, men kunne ikke blive enige med SAS og Tivoli, som derfor bliver omfattet af forligsmandens skitse. Vi har forhandlet os tilrette på 26 overenskomster, herunder 24 landsdækkende, oplyser formanden for HK/Privat, Simon Tøgern.
- Vi lægger vægt på den væsentlige styrkelse af uddannelse og efteruddannelse, som vi har fået, og som var vores hovedkrav. Herunder er uddannelsesløftet til dem, der bliver fyret, meget positivt. Det lever op til vores krav om "tryghed gennem uddannelse". Til gengæld er vi kede af den centrale styring af forhandlingerne på arbejdsgiversiden og af, at 50 %-reglen stadig består, siger Simon Tøgern.